Document ID: 31996L0028

Direktiva Komisije 96/28/ES
z dne 10. maja 1996
o prilagoditvi Direktive Sveta 76/116/EGS o približevanju zakonodaj držav članic v zvezi z gnojili tehničnemu napredku
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti in zlasti člena 100a Pogodbe,
ob upoštevanju Direktive Sveta 76/116/EGS z dne 18. decembra 1975 o približevanju zakonodaj držav članic v zvezi z gnojili [1], kakor je bila nazadnje spremenjena z Direktivo 89/530/EGS [2], in zlasti člena 9(1) direktive,
ker je v členu 7a Pogodbe predvideno območje brez notranjih meja, na katerem je zagotovljen prosti pretok blaga, ljudi, storitev in kapitala;
ker so v Direktivi 76/116/EGS predpisana pravila za trženje gnojil na notranjem trgu;
ker je treba Prilogi I Direktive 76/116/EGS dodati nova gnojila, da bodo lahko deležna ugodnosti oznak Skupnosti, predvidenih v Prilogi II te direktive;
ker obvestilo 94/C 138/04 [3] uvaja postopek, ki mu mora slediti vsaka oseba (proizvajalec ali njegov zastopnik), ki želi za gnojilo uporabiti oznake Skupnosti, predvidene v Prilogi II Direktive 76/116/EGS, s predložitvijo tehnične dokumentacije oblastem države članice, ki bodo dokumentacijo zbirale in jo predstavile delovni skupini za gnojila Evropske komisije;
ker so ukrepi, predpisani v tej direktivi, v skladu z mnenjem Odbora za prilagajanje tehničnemu napredku direktiv, ki se nanašajo na odpravljanje tehničnih ovir v trgovini z gnojili,
SPREJELA NASLEDNJO DIREKTIVO:
Člen 1
Priloga I Direktive 76/116/EGS se spremeni:
1. Gnojilo v Prilogi I k tej direktivi se doda točki 1, naslovljeni "Dušikova gnojila", v delu A.
2. Gnojila v Prilogi II k tej direktivi se dodajo delu D, naslovljenemu "Gnojila s sekundarnimi hranili".
Člen 2
Pod A.1 v Prilogi III Direktive 76/116/EGS se dodata naslednji izdelek in dovoljeno odstopanje:
"Sečninsko-amonijev sulfat | 0,5 %" |
.
Člen 3
1. Države članice sprejmejo zakone in druge predpise, potrebne za uskladitev s to direktivo, najpozneje do 31. maja 1997. O tem takoj obvestijo Komisijo.
2. Države članice predložijo Komisiji besedila predpisov nacionalne zakonodaje, sprejetih na področju, ki ga ureja ta direktiva.
Člen 4
Ta direktiva je naslovljena na države članice.
V Bruslju, 10. maja 1996

Labels: 1
17
6
15